Η ποινική αντιμετώπιση της εκδικητικής πορνογραφίας (346 ΠΚ)
Creators: name: Κούρογλου Αλέξανδρος Χαραλάμπους
Publisher: name: Aristotle University of Thessaloniki
Year: 2023
Subjects: Εκδικητική πορνογραφία
σεξουαλική κακοποίηση με βάση την εικόνα
μη συναινετική πορνογραφία
Revenge pornography
image based sexual abuse
non-consensual pornography

description: Η ενσωμάτωση της τεχνολογικής ανάπτυξης και των ψηφιακών μορφών επικοινωνίας στην κοινωνική και ερωτική ζωή των ανθρώπων λειτούργησε ως ένα νέο μέσο για να ενταθούν ορισμένες κακοποιητικές συμπεριφορές ανάμεσα στα δύο φύλα. Τέτοιο φαινόμενο συνιστά και η διανομή ή ανάρτηση στο διαδίκτυο οπτικοακουστικού υλικού τρίτου προσώπου με ερωτικό περιεχόμενο, χωρίς τη συναίνεση αυτού∙ αναφέρεται δε στη θεωρία ως εκδικητική ή μη συναινετική πορνογραφία. Η αποτρόπαια αυτή πράξη προσβάλλει βάναυσα τη γενετήσια ελευθερία των θυμάτων και τη σεξουαλική τους αυτοδιάθεση, υπό την μορφή της επιλογής του ατόμου, της στιγμής και του τρόπου που θα ιδωθεί το ερωτικό υλικό το οποίο τους απεικονίζει. Η εκδικητική πορνογραφία αποτελεί πράξη παράνομη, συνδεδεμένη με την ψηφιακή εποχή που δεν μπορούσε να μείνει αναπάντητη και αρρύθμιστη από τον νομοθέτη. Η παρούσα διπλωματική εργασία έχει διαρθρωθεί σε τρία διακριτά μέρη για την πληρέστερη κατανόηση του θέματος. Στο πρώτο μέρος ο αναγνώστης εισαγάγεται στο φαινόμενο της εκδικητικής πορνογραφίας. Παρουσιάζονται τα δομικά στοιχεία της αξιόποινης συμπεριφοράς, τα κίνητρα που κρύβονται πίσω από την πράξη του δράστη και οι ολέθριες επιπτώσεις που προκαλεί αυτή στο θύμα. Γίνεται επίσης αναφορά στην ποινική αντιμετώπιση που προβλέπεται σε διάφορες εγχώριες νομοθεσίες ανά τον κόσμο. Ακολουθεί, στο δεύτερο μέρος, η παρουσίαση του τρόπου ποινικής καταστολής του φαινομένου στην Ελλάδα με τον νόμο για την προστασία των προσωπικών δεδομένων, ελλείψει – μέχρι πρότινος – αυτοτελούς ποινικής διάταξης στον Ποινικό μας Κώδικα. Το τρίτο και τελευταίο μέρος είναι αφιερωμένο στο έγκλημα της εκδικητικής πορνογραφίας (346 ΠΚ), όπως αυτό θεσμοθετήθηκε ρητά τον Ιούνιο του 2022 στη χώρα μας. Γίνεται μνεία στη βασική, προνομιούχα και διακεκριμένη μορφή του εγκλήματος, καθώς και σε ειδικότερα ζητήματα που προκύπτουν από το εν λόγω έγκλημα στην πράξη
description: The incorporation of the technological development and digital communications in the social and sexual life acted as a new way to intensify some abusive behaviors between the two genders. Such phenomenon among others is the distribution or upload to the internet audiovisual material of a third person with sexual content, without his/her consent∙ often referred as revenge or non-consensual pornography. This horrible action brutally offends the victims’ sexual freedom and sexual self – determination, in the aspect of choosing the person, the moment and the way in which the erotic material depicting them will be seen. Revenge pornography is an illegal and punishable action associated with the digital era that could not left unanswered or unregulated by the legislator. This thesis is structured in three separate chapters to achieve a complete apprehension of the subject. In the first chapter the reader is introduced to the phenomenon of revenge porn. The structural elements of the crime, the motives that reside into the abuser’s actions and the catastrophic aftereffects that are caused to the victim are also presented. Moreover, a reference to the criminal confrontation in several countries’ legislations around the world is made. Following, in the second chapter, is a presentation of the criminal treatment to the phenomenon in Greece in accordance with the law for protecting privacy and personal data, due to the absence – until recently – of an independent article in our penal code. The third and last chapter is dedicated to the crime of revenge pornography, in the form which was explicitly legislated in June of 2022 in Greece. The main structure of the crime and the several variations of it are also mentioned, as are some particular issues which arise for this specific crime in practice